open-index/open-wikipedia-markdown huggingface dataset:
Հայոց ազգային բանակ

**Հայոց Ազգային Բանակ** (**ՀԱԲ**), ռազմական միավորում Հայաստանում։ Կազմավորվել է 1989 թվականի ապրիլի 24-ին Երևանում։ Ունեցել է շտաբ, ռազմական խորհուրդ, զինանշան։ 1989-1990 թվականներին մասնակցել է Հայաստանի Հանրապետության Արարատի (Երասխ), Իջևանի, Նոյեմբերյանի, Վարդենիսի, Գորիսի, Սիսիանի և այլ շրջանների ինքնապաշտպանական մարտերին։ Լուծարվել է 1990 թվականին։ Լուծարվելուց հետո ՀԱԲ-ի ազատամարտիկները ներգրավվել են տարբեր կամավորական ջոկատների կազմերում և մասնակցել Արցախի Հանրապետությունում ընթացող ռազմական գործողությունների։ Հրամանատարը Ռազմիկ Վասիլյանն էր, շտաբի պետը՝ Վարդան Վարդանյանը։ Ռազմական միավորումից զոհվել է 15 ազատամարտիկ։

## Արտաքին հղումներ
Հայոց Ազգային Բանակ (ՀԱԲ)

Կատեգորիա:Արցախյան պատերազմ
Կոճապղպեղ (համեմունք)

thumb|right|Մարինացված իմբիր
**Կոճապղպեղ** կամ **իմբիր,** համեմունք։

## Արտադրություն
Նախնական պատրաստման եղանակից կախված՝ առանձնացնում են կոճապղպեղի 2 տեսակ. 
* Սպիտակ կոճապղպեղը նախապես լվացված կոճապղպեղն է, որը մաքրված է արտաքին ավելի հաստ շերտից։
* Սև կոճապղպեղը նախնական վերամշակման չենթարկված կոճապղպեղն է։

## Արտաքին հատկանիշներ
Հումքի դեղագործական նկարագիրը

* Ձևը՝ գլանաձև, մի փոքր տրորված
* Չափը՝ երկարությունը՝ 5-7 սմ, տրամագիծը՝ 2-4 սմ
* Արտաքին մակերեսի բնութագիրը՝ հարթ
* Կոտրված տեղի տեսքը՝ մանրահատիկավոր
* Արտաքին մակերեսի գույնը՝ բաց դարչնագույն
* Թարմ կոտրված տեղի գույնը՝ դարչնագույն
* Հոտը՝ թունդ, առանձնահատուկ, բուրավետ
* Համը՝ կծու, այրող

## Քիմիական բաղադրություն
Չոր կոճղարմատներում եթերային յուղերի պարունակությունը կազմում է 1,5-3 տոկոս, հիմնական բաղադրիչը հանդիսանում է ցինգիբեռն, կամֆեն, ցինեոլ, բոռնեոլ, ցիտրալ, բիսաբոլեն, լինալոոլ։ Իմբիրը պարունակում է նաև ասկորբինաթթու, տիամին, վիտամին B2։

## Խոհանոցում
Կոճապղպեղը լայնորեն կիրառվում է ռուսական խոհանոցում։ Այն ավելացնում են կվասի, թուրմերի, տնական գարեջրի, մեղրի, քաղցրաբլիթի, կուլիչների, բուլկիների մեջ։ Կա հակում կոճապղպեղն ավելացնել հրուշակեղենի, քաղցր ուտեստների և խմիչքների մեջ։ Աշխարհի շատ ավանդական խոհանոցներում սառնաշաքարը, մուրաբան, թխվածքները, կեկսերը, բիսկվիտները, կոմպոտները, պուդինգները, գարեջուրը, լիկյորները պարունակում են կոճապղպեղ։ Քաղցր քացախի մեջ մարինացված երիտասարդ կոճապղպեղը սուշիի և ռոլլայի համար օգտագործվում է և որպես համեմունք։

Կոճապպեղն օգտագործում են նաև որպես առանձին մթերք։ Հարավարևելյան Ասիայում թարմ կոճապղպեղը շաքարապատում ենև նրանից մուրաբա են պատրաստում, Չինաստանում, Հնդկաչինում, Բրիմայում և Անգլիայում իմբիրի մուրաբայի մեջ ավելացնում են նարնջի կեղև. մուրաբան հայտնի է չոու-չոու անունով։

Անգլիայում, Ավստրալիայում և ԱՄՆ-ում կոճապղպեղից պատրաստում են կոճապղպեղի գարեջուր, ինչպես նաև թեթև ոչ ալկոհոլային զովացուցիչ ըմպելիքներ, օրինակ կոճապղպեղի գարեջուր։

Մսային սուուսների, բանջարեղենային և մրգային թթուների համար կոճապղպեղի օգտագործումը հատուկ է եվրոպական և ամերիկյան խոհանոցին։ Ասիական երկրներում կոճապղպեղն օգտագործվում է մսեղենի և ընտանի թռչունների շոգեխաշման ժամանակ։ Կոճապղպեղը մսին ոչ միայն բույր է հաղորդում, այլև այն ավելի փափուկ է դարձնում։

Տարբեր ուտեստների մեջ կոճապղպեղն ավելացնում են տարբեր ժամերի.

* խմորի մեջ՝ հունցման ժամանակ կամ դրա վերջում
* մսի շոգեխաշման ժամանակ՝ պատրաստ լինելուց 20 րոպե առաջ
* կոմպոտների, կիսելների, մուսսերի, պուդինգների և այլ քաղցր ուտեստների դեպքում՝ պատրաստ լինելուց 2-5 րոպե առաջ
* սոուսների մեջ՝ ջերմային մշակումից հետո

## Ծանոթագրություններ

## Արտաքին հղումներ
*Лекарственные растения в быту, медицине, косметике. Том 3: Описание растений

Կատեգորիա:Համեմունքներ
Կատեգորիա:Հնդկական խոհանոց
Զուլֆիկար Հաջիբեկով

**Զուլֆիկար Աբդուլ Հուսեյն օղլի Հաջիբեկով** (, ), ադրբեջանցի խորհրդային կոմպոզիտոր, երաժշտագետ, հասարակական գործիչ, Ադրբեջանական ԽՍՀ արվեստի վաստակավոր գործիչ (1943), Ադրբեջանի պետական երաժշտական թատրոնի հիմնադիրներից մեկը։ Ուզեիր Հաջիբեկովի եղբայրն է, Նիյազիի հայրը։

## Կենսագրություն
Զուլֆիկար Հաջիբեկովը ծնվել է 1884 թվականի ապրիլի 17-ին։ Երաժշտություն սովորել է ինքնուրույն։ Ուզեիր Հաջիբեկովի, Մուսլիմ Մագոմաևի, Հուսեյնկուլի Սարաբսկու հետ միասին ամրապնդել է ադրբեջանական ժողովրդի ազգային երաժշտական արվեստը։ Զուլֆիկար Հաջիբեկովը մահացել է 1950 թվականի սեպտեմբերի 30-ին Բաքվում։

## Ստեղծագործություններ
Զուլֆիկար Հաջիբեկովը մեծ դեր է խաղացել ադրբեջանական երաժշտական թատրոնի ստեղծման գործում։ Զուլֆիկար Հաջիբեկովը առաջին ադրբեջանական օպերետի`«Պատանին 50 տարեկանում»-ի հեղինակն է։ Օպերետն ադրբեջանական բեմում կատակերգության ժանրի առաջին օրինակն է։ Նրա առաջին կատարումը եղել է Թբիլիսիում, 1911 թվականի ապրիլին, Վրաց Ազնվականների թատրոնում։ Հետագայում օպերետը ցուցադրվեց Բաքվում, Նախիջևանում, Երևանում և այլ քաղաքներում։

Զուլֆիկար Հաջիբեկովը մեծ դեր է խաղացել ադրբեջանական դասական երաժշտության ձևավորման գործում։ «Գյուղի աղջիկը», «Հովիվի աղջիկը» և «Զինծառայի երգը» կոմպոզիտորի առաջին երգերն են։

1932 թվականին ստեղծել է «Ստրուկ կանանց պարը» սիմֆոնիկ պիեսը, ստեղծել է նաև մի շարք կանտատաներ։ Վերջին աշխատանքը գրել է 1950 թվականին։

## Հիմնական ստեղծագործություններ
### Օպերաներ
* «Աշուղ Գարիբ» (1916)
* «Երեք աշուղներ» (անավարտ)
* «Նուշաբա» (անավարտ)
## Երաժշտական կոմեդիաներ
* «Պատանին 50 տարեկանում» (1909)
* «Հարուստ մարդը» (1911)
### Վոկալ ստեղծագործություններ
* «Գյուղի աղջիկը»
* «Հովիվի աղջիկը»
* «Զինծառայի երգը»
* կանտատան «Ադրբեջան»
### Այլ
* «Ստրուկ կանանց պարը»

## Ծագումնաբանություն

## Տես նաև
* Ուզեիր Աբդուլ Հուսեյն օղլի Հաջիբեկով
* Նիյազի

## Ծանոթագրություններ

Կատեգորիա:Ադրբեջանցի կոմպոզիտորներ
Ռուդբեկիա երկգույն

**Ռուդբեկիա երկգույն**, աստղածաղկավորների ընտանիքին պատկանող միամյա կամ երկամյա ծաղկաբույս է՝ 30-70 սմ բարձրությամբ, դեղին զամբյուղներով, ոչ խոշոր, կիսագնդաձև-ուռուցիկ կենտրոնով։ Վայրի վիճակում տարածված է հյուսիսային Ամերիկայում։ Ծաղկում է հուլիսից մինչև հոկտեմբեր ամիսներին։

Պահանջկոտ է հողի նկատմամբ։ Աճում է փուխր, սննդանյութերով հարուստ, ստրուկտուրային, բավարար խոնավ հողերում։ Լուսասեր բույս է։ Սերմերը ցանում են արկղերի մեջ մարտի սկզբին։ Սերմնաբույսերը վերատնկում են արկղերում կամ բաց գրունտում, եթե անցել է ուշ գարնանային ցրտահարությունների վտանգը։

Մշակության մեջ հաճախ է հանդիպում բազմամյա ռուդբեկիան, որի բարձրությունը հասնում է մինչև 2 մետրի։ Բարձր է գնահատվում հատկապես այս բույսի լիաթերթիկ ծաղկավոր այլատեսակը, որը կոչվում է «ոսկեգունդ»։ Բազմանում է թփի կիսման միջոցով և սերմերով։

Բազմամյա ռուդբեկիան օգտագործվում է միքսբորդերներում, լանդշաֆտային, ազատ ձևավորումներում, խմբերում։ Ռուդբեկիա բույսի միամյա տեսակն օգտագործվում է ծաղկադեկորատիվ ձևավորումներում։ Հայաստանում կարելի է մշակել ստորին և միջին լեռնային գոտիներում։

## Ծանոթագրություններ

Կատեգորիա:Ծաղկաբույսեր
Կատեգորիա:1753 թվականին նկարագրված բույսեր
Չելսի Հոբս

**Չելսի Հոբս** (), կանադացի դերասանուհի։ Առավել հայտնի է 2002 թվականին նկարահանված «Ձյունե թագուհին» ֆիլմում Գերդայի դերով և «ABC Family» ընկերության «Make It or Break It» պատանեկան դրամայում Էմիլի Կմետկոյի դերով։

## Վաղ կյանք
Հոբսը սերում է իռլանդացիներից, շոտլանդացիներից և շվեդներից։ Հաճախել է արվեստի առաջավոր միջնակարգ դպրոց՝ ընդգրկվելով ինտենսիվ գործնական ծրագրերի մեջ։ 3 տարեկանից սկսել է պարել։

## Կարիերա
Երիտասարդ տարիներին Հոբսը նկարահանվել է ավելի քան 40 գովազդում, ինչպես նաև «No Adults Aloud» մանկական իմպրովիզացիոն հեռուստասերիալում։ «Hallmark» ընկերության «Ձյունե թագուհին» ֆիլմում Գերդայի գլխավոր դերը, այնուհետև «Leo Awards» մրցանակաբաշխությանը ներկայացվելը հանգեցրին «Save the Last Dance» փորձնական դրվագին։ Հոբսը խաղացել է նաև «The L Word» հեռուստատեսային դրամայում և «Lords of Dogtown» ու «Beach Girls» ֆիլմերում։ Նա նաև հանդես է եկել «Lifetime» հեռուստաընկերության «The Party Never Stops: Diary of a Binge Drinker» ֆիլմում՝ խաղալով Սառա Փեքսթոնի հետ։

2008 թվականին Հոբսը կատարել է Ջեյն Մաքքոյի գլխավոր դերը «Confessions of a Go-Go Girl» ֆիլմում։ Հոբսի հերոսուհին քոլեջի շրջանավարտ է, ով վերջերս է ավարտել քոլեջը և հակառակ ծնողների ցանկությանը՝ ոչ թե գնացել է իրավաբանական դպրոց, այլ ընտրել է դերասանի մասնագիտությունը։

2009 թվականին նա «ABC Family» ընկերության «Make It or Break It» սերիալում խաղացել է Էմիլի Կմետկոյի դերը, ով ձգտում էր դառնալ օլիմպիական խաղերի մարմնամարզիկ, սակայն ընտրել է սխալ ճանապարհ։ Ֆիլմի երկրորդ եթերաշրջանի վերջին երեք մասերին Հոբսը ներկա չի եղել, քանի որ նա և ամուսինը սպասում էին իրենց երկրորդ երեխային։ 2011 թվականի աշնանը նա հայտարարեց, որ ֆիլմի երրորդ եթերաշրջանին ինքը չի կարող վերադառնալ։

2010 թվականի ապրիլին Հոբսը (խաղում էր որպես Քորթնի Հեյվուդ) «Make It or Break It» ֆիլմում իր խաղընկեր Քեսի Սկերբոյի (որպես Հիլարի Սվենսոն) հետ հանդես եկավ «CSI: Miami» ֆիլմի «Spring Breakdown» դրվագում։ 2013 թվականին նա հանդես եկավ «Lifetime» ընկերության «The Trainer» թրիլերում, ինչպես նաև «The Transporter» ֆիլմում։

Հոբսի՝ 2014 թվականի խաղացանկը ներառում է «Hallmark» ընկերության «June in January» և «The Nine Lives f Christmas» ֆիլմերը և որպես հյուր՝ «Motive» հեռուստասերիալը։

## Անձնական կյանք
2007-2014 թվականներին Հոբսը ամուսնացած է եղել լուսանկարիչ Թերեն Օդոյի հետ։ 2006 թվականին ծնվել է նրանց աղջիկը, իսկ 2011 թվականին՝ տղան։

## Ֆիլմագրություն

## Ծանոթագրություններ

Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Այտոր Օսիո

**Այտոր Օսիո Կարրիոն** (, ), իսպանացի ֆուտբոլիստ, պաշտպան։

## Ակումբային կարիերա
Օսիոն ծնվել է Վիտորիա-Գաստեյս քաղաքում։ Նա իր նորամուտը Լա Լիգայում կատարել է «Օսասունա» ակումբի կազմում՝ 2000/01 մրցաշրջանում, որից առաջ նա հանդես է եկել «Էյբար» և «Ալբեսետե» ակումբներում։ Իսկ հաջորդ մրցաշրջանում նա միացել է «Ատլետիկ Բիլբաո» ակումբին։

2003 թվականի ամռանը նա տեղափոխվել է «Սևիլյա» ակումբ, որի հետ կնքել է պայմանագիր երեք տարով։ Առաջին երկու մրցաշրջաններում նա ակումբի հետ նվաճել է 4 տիտղոս՝ Իսպանիայի թագավորական գավաթը, ՈՒԵՖԱ-ի երկու գավաթ և ՈՒԵՖԱ-ի մեկ սուպերգավաթ։

2007 թվականի հուլիսի կեսերին Օսիոն վերադարձել է «Բիլբաո» և անցկացրել 27 հանդիպում «Ատլետիկի» կազմում։ Այդ մրցաշրջանը ակումբն ավարտել է աղյուսակի միջին հորիզոնականներում։ Հաջորդ մրցաշրջանում Օսիոն մանսակցել է նույն թվով խաղերի և խփել մեկ գոլ՝ գրավելով իր նախկին ակումբի՝ «Օսասունայի» դարպասը, սակայն այդ խաղն ավարտվել է «Ատլետիկի» պարտությամբ (1։ 2), իսկ Օսիոն հեռացվել է դաշտից։ Իր կարիերայի ընթացքում Օսիոն ստացել է ընդհանուր առմամբ հինգ կարմիր քարտ։

2009/10 մրցաշրջանն Օսիոն սկսել է «Ատլետիկի» հիմնական կազմում։ Սակայն 2009 թվականի հոկտեմբերի սկզբին վնասվածք ստանալուց հետո նա բաց է թողել մրցաշրջանի մնացած մասը։ «Ատլետիկը» մրցաշրջանն ավարտել է ութերորդ հորիզոնականում։ Հաջորդ մրցաշրջանում Օսիոն առողջական խնդիրների պատճառով մասնակցել է ընդամենը հինգ պաշտոնական հանդիպման, սակայն 2011 թվականի մայիսի 23-ին նրա հետ պայմանագրի ժամկետը երկարաձգվել է։

«Ատլետիկի» նոր մարզիչ Մարսելո Բիելսան 35-ամյա Օսիոյին չի ներառել իր պլաններում, սակայն նա շարունակել է հանդես գալ թիմի հիմնական կազմում։

2012 թվականի հունիսի 14-ին Օսիոն հայտարարել է կարիերան ավարտելու մասին։

## Անձնական կյանք
Օսիոյի ընկերուհին է եղել մոդել Լաուրա Սանչեսը։ 2006 թվականի օգոստոսի 1-ին ծնվել է նրանց դուստրը՝ Նայան։

## Ձեռքբերումներ
; Սևիլյա
* ՈՒԵՖԱ գավաթակիր – 2005/06, 2006/07
* ՈՒԵՖԱ սուպերգավաթի դափնեկիր – 2006
* Իսպանիայի գավաթակիր – 2006/07

; Ատլետիկ Բիլբաո
* Իսպանիայի գավաթի խաղարկության եզրափակչի մասնակից – 2008/09

## Ծանոթագրություններ

## Արտաքին հղումներ
* 
* 
 

Կատեգորիա:Իսպանացի տղամարդ ֆուտբոլիստներ
Կատեգորիա:Օսասունայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Աթլետիկ Բիլբաոյի ֆուտբոլիստներ
Կատեգորիա:Ալբասետեի ֆուտբոլիստներ
Կատեգորիա:Էյբարի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Լա Լիգայի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Շահպրակ ալեհեր

**Շահպրակ ալեհեր** (), խաչածաղկավորների ընտանիքին պատկանող միամյա ծաղկաբույս է, ունի 20-40 սմ բարձրությամբ։

## Նկարագրություն
Տերևները օվալաձև են, կապտականաչավուն, մազմզուկապատ և փայլուն կանաչ։ Ծաղիկները բուրումնավետ են, հասարակ (4 պսակաթերթիկներով) կամ լիաթերթիկ, ամենատարբեր գունավորմամբ (սպիտակ, կրեմագույն, վարդագույն, կարմրի տարբեր երանգներով, երկնագույն, բաց մանուշակագույն, մուգ մանուշակագույն, կարմրաշագանակագույն)՝ հավաքված հասկերում։ Հասարակ ծաղիկների ծաղկումը տևում է 4-5, իսկ լիաթերթիկները՝ 15-20 օր։ Շահպրակը լավ է աճում ամենատարբեր հողակլիմայական պայմաներում, գերադասում է ավազակավային փուխր, սննդանյութերով հարուստ, ջրաթափանց և օդաթափանց, ստրուկտուրային հողերը։ Լուսասեր է և ցրտադիմացկուն։ Բազմանում է սերմերի միջոցով։

Ցանքը կատարում են մարտին։ Առաջին զույգ տերևները երևալուց հետո ծիլերը վերատնկում են 7 սմ տրամագիծ ունեցող թաղարներում։ Երիտասարդ բույսերը պետք է պահել չոր և լուսավոր պայմաներում։ Գրունտում տնկում են մայիսին։ Ուշ գարնանային ցրտահարություները լավ են տանում։ Ծաղկում է հունիս-հուլիս ամիսներին։

## Տեսակներ
Լայն տարածում ունեն հետևյալ տեսակները.
* թզուկ (15-18 սմ), 
* անգլիական (23-25 սմ),
* դրեզդենյան (ջահանման), 
* տեյխերովյան (փայլուն տերևներով),
* նիցայան (ուշ է ծաղկում),
* էքսցելզիոր (ցողունը թույլ է ճյուղավորված)։

Օգտագործվում է ծաղկադեկորատիվ ձևավորումներում։

## Ծանոթագրություններ

Կատեգորիա:Խաչածաղկավորներ
Կատեգորիա:Ծածկասերմեր
Կատեգորիա:Միամյա բույսեր
Կատեգորիա:Եվրոպայի բուսական աշխարհ
Մեծ երկնագույն անցք

**Մեծ երկնագույն անցք** (), խոշոր երկնագույն անցք, տեղակայված Բելիզի արգելախութերի մաս հանդիսացող Լայտհաուս Ռիֆ օղակակղզու կենտրոնում։ Անցքն իրենից ներկայացնում է 300 մ տրամագծով և 124 մ խորությամբ կլոր կարստե խառնարան։

Տվյալ երկրաբանական գոյացությունը ի սկզբանե համարվել է վերջին սառցե դարաշրջանի ժամանակ ձևավորված կրաքարային քարանձավերի համակարգ։ Ծովի մակարդակը այն ժամանակ եղել է զգալիորեն ցածր, բայց երբ օվկիանսը բարձրացել է՝ քանդելով խորտակված քարանձավի ծածկը, ձևավորվել է կրաստե խառնարան (Բելիզիի ափերի համար բավականին տարածված ռելիեֆ)։
[thumb|150px|Լայտհաուս Ռիֆի լուսանկարը [արբանյակից, Մեծ երկնագույն անցքը գտնվում է հենց մեջտեղում]]
Երկնագույն անցքը հայտնի դարձավ ֆրանսիացի հետազոտող Ժակ Իվ Կուստոի շնորհիվ, ով ընդգրկեց այն սուզվելու համար նախատեսված աշխարի 10 լավագույն վայրերի ցանկում։ 1972 թվականին նա իր Կալիպսո նավով չափեց անցքի խորությունը և հաստատեց նրա առաջացման թեորիան։ Մեկ տեղանի սուզանավերով սուզվելով անցքի մեջ, արշավախմբի մասնակիցները հայտնաբերեցին մեծածավալ ստալակտիտներ, որոնցից մի քանիսը գտնվում էին ուղղահայաց 10—13° անկյան տակ, ինչը ցույց էր տալիս ներքևում գտնվող սարահարթի երկրաբանական տեղաշարժը և թեքությունը։

Մակընթացությունների ժամանակ Մեծ երկնագույն անցքի վայրում գոյանում է իրական ջրապտույտ, իր մեջ ձգելով այն ամենը ինչ գտնվում է ջրի մակերեսին՝ ջրիմուռներ, տախտակներ, նավեր։ Այդ ջրապտույտներում մարդիկ հաճախ են մահանում։ Մակընթացությունների սկսվելու ժամանակ անցքի միջից սկսում է ժաթքել հզոր ջրային շատրվաններ, երբեմն տարբեր տեսակի աղբի պարունաությամբ։

Չնայած տեղի դժվար հասանելիությանը (Բլիզ քաղաքից մոտ 96 կմ) Մեծ կապույտ անցքը համարվում է հանրամատչելի վայր ռեկրացիոն (զվարճալի) դայվինգի համար։ Այստեղ սուզորդները կարող են տեսնել մի քանի հետաքրքիր ձկնատեսակներ։

Կրաստե անդունդի հարևանությամբ գտնվող ծովալճակների նստվածքային ապարներիների տիտանի և ալյումինի փոխհարաբերությունների անալիզը ցույց է տվել, որ 800 թ.-ից 900 թվականների և 1000 թ.-ից 1100 թվականների մեջ ընկած ժամանակահատվածները Յուկատանում եղել են ծայրահեղ չորային շրջաններ, ինչը հանգեցրել է հնագույն մայաների քաղաքակրթության գյուղերի անկմանը։

## Ծանոթագրություններ

## Արտաքին հղումներ
* USGS: The Great Blue Hole of Belize 

Կատեգորիա:Բելիզի աշխարհագրություն
Կատեգորիա:Կարիբյան ծով
Կատեգորիա:Կորալային խութեր
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Բելիզում
Դավիդ Բառալ

**Դավիդ Բառալ Տոռես** (իսպ․՝ *David Barral Torres,* ), իսպանացի ֆուտբոլիստ, «Կադիս» ֆուտբոլային ակումբի հարձակվող։

## Կենսագրություն
Դավիդ Բառալը ծնվել է Սան Ֆեռնանդո քաղաքում։ Ֆուտբոլիստի մասնագիտական կարիերան սկսվեց «Ռեալ Մադրիդ»-ի և «Ռեալ Մադրիդ Կաստիլիա»-ի, ինչպես նաև՝ որոշ ժամանակով վարձակալված «Ֆուենլաբրադա» ակումբի ցածր լիգաներում հանդես գալով։ 2006/07 մրցաշրջանում Բառալը տեղափոխվեց Սպորտինգ Խիխոն, իսկ հաջորդ առաջնությանը Բառալը, Մատե Բիլիչի հետ (միացել էր թիմին 2008 թվականի հունվարին) ստեղծելով ուժեղ կապ հարձակման մեջ, օգնեց ասթոնացիներին 10 տարվա բացակայությունից հետո վերադառնալ Լա Լիգա։ Բառալը՝ 2008 թվականի հոկտեմբերի 26-ին, առաջին անգամ գրանցեց իր բարձրագույն մակարդակով գոլը՝ «Դեպորտիվո Լա Կորունյա»-ի դեմ խաղի ընթացքում։ Իսպանական ֆուտբոլի էլիտայում՝ իր առաջին մրցաշրջանում, նա՝ Բիլիչի հետ 22 գոլ խփեց հակառակորդի դարպասին։ Բառալը վճռական գոլի հեղինակ դարձավ «Ռեկրեատիվո»-ի դեմ խաղում, որով Սպորտինգը փրկվեց պարտությունից։

2010 թվականի մարտի 20-ին Բառալը՝ մադրիդյան «Ռեալի» դեմ ընկերական խաղի 53-րդ րոպեին, գնդակն անկյունից ուղարկելով Իկեր Կասիլյասի դարպասին, կարողացավ բացել հաշիվը, սակայն հակառակորդը կարողացավ լավ խաղալ և հասնել վերջնական՝ 3: 1 հաշվին հօգուտ իրենց

2010/11 մրցաշրջանում Բառալը մրցեց Բիլիչի հետ հիմնական թիմում տեղի համար, քանի որ Սպորտինգի գլխավոր մարզիչ Մանուել Պրեսիադոն հաճախ մեկ հարձակվող էր ներկայացնում խաղին։ Մրցակցություն կազմակերպել էր նաև արգենտինացի հարձակվող Գաստոն Սանգոյի համար։ Այդ առաջնությունում Բառալն առաջին անգամ աչքի ընկավ միայն 19-րդ փուլի (2011 թվականի հունվարի 15-ին) ժամանակ խփած գոլով, երբ բացեց հաշիվը «Էրկուլես»-ի դեմ խաղում՝ հաղթելով 2:0 հաշվով, իսկ առաջնության հաջորդ փուլում նա դարձավ միակ գոլի հեղինակը՝ «Ատլետիկո Մադրիդ»-ի դեմ խաղում։ Փետրվարի 12-ին Բառալը՝ «Բարսելոնայի» դեմ խաղում օգնեց իր թիմին հաշիվը ոչ-ոքի փակել։

2011/12 մրցաշրջանում Բառալը՝ 30 խաղերի ընթացքում, դարձավ 9 գոլի հեղինակ (թիմի լավագույն արդյունք)։ 2012 թվականի հուլիսի 5-ին, 29 տարեկան հասակում, նա առաջին անգամ ստորագրեց պայմանագիր օտարերկրյա ակումբի հետ, որը թուրքական «Օրդուսպոր» ակումբն էր։

2013 թվականի ամռանը Բառալը վերադարձավ հայրենիք՝ ստորագրելով երկամյա պայմանագիր «Լևանտե» ակումբի հետ։ 2015 թվականի փետրվարի 7-ին՝ Իսպանիայի առաջնության ժամանակ, նա կարողացավ կատարել հեթ-տրիկ «Մալագա»-ի դեմ խաղում, Բառալը 2 անգամ աչքի ընկավ 11 մետրանոցներով, և «Լևանտե»-ն հաղթեց 4:1 հաշվով 2015 թվականին նա խաղացել է «Ալ-Զաֆրա» ակումբի համար, ապա տեղափոխվել իսպանական «Գրանադա» ակումբը՝ կնքելով պայմանագիր մինչև 2017 թվականի հունիսի 30-ը։

## Ծանոթագրություններ

Կատեգորիա:Թուրքական Սուպերլիգայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Լևանտեի ֆուտբոլիստներ
Կատեգորիա:Կադիսի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Ֆուտբոլի Եվրոպայի առաջնություն 2012 (ընտրական փուլ, խումբ F)

## Խաղերի արդյունքները

----

----

----

----

----

----

----

----

----

----

----

## Ռմբարկուներ

----
;1 ինքնագոլ
*  Նիկոս Սպիրոպուլոս (Հունաստան ֊ Իսրայել խաղում)

## Ամենաարագ գոլ
*  Ալեքսանդր Իաշվիլի (Հունաստան ֊ Վրաստան խաղում)

## Ծանոթագրություններ

## Արտաքին հղումներ
* Եվրո 2012 -ը ՈՒԵՖԱ պաշտոնական կայքում

Կատեգորիա:2010 ֆուտբոլում
Կատեգորիա:2011 ֆուտբոլում
Կատեգորիա:Եվրո 2012
Gallina Blanca

**Gallina Blanca** (Գալինա Բլանկա, իսպաներենից թարգմանաբար նշանակում է «սպիտակ հավ»), իսպանական ընկերություն, որը արտադրում է տարբեր տեսակի խոհարարական կիսաֆաբրիկատներ և հավելույթներ։ Հիմնադրվել է 1936 թվականին Լուիս Կարուլեի կողմից։ Ընկերության գլխավոր գրասենյակը տեղակայված է Բարսելոնում։

## Պատմություն
1936 թվականին ընկերության հիմնադիր Լուիս Կարուլեն ու նրա կինը տնայն պայմաններում ձեռքով սկսեցին հավի արգանակների պատրաստումը։ Լուիս Կարուլենի կինը հնարում էր նոր բաղադրատոմսեր, իսկ ինքը զբաղվում էր խորանարդների պատրաստմամբ։ Այդ ժամանակ հավի արգանակի խորանարդներն ավելի խոշոր էին, քան ներկայում են արտադրվում։

Երբ առաջացավ նրանց արտադրանքի նկատմամբ պահանջարկ, ամուսինները որոշեցին բացել առաջին ֆաբրիկան և սկսեցին հավի արգանակների խորանարդների արտադրություն «Gallina de Oro» ապրանքանշանով (իսպաներենից թարգմանաբար նշանակում է «ոսկե հավ»)։ Ժամանակի ընթացքում ընկերությունը սկսեց ընդլայնվել արտադրվող արտադրանքի տեսականին։ Շնորհիվ գրագետ, պարզունակ և հեշտ հիշվող գովազդի ընկերությունը հայրենիքում կարողացավ նվաճել դրական հեղինակություն։ Մասնավորապես, 1945 թվականին գովազդի համար սկսեցին օգտագործվել *Gallicromos* քարտերի տարածքումը, որոնք պարունակում էին հանրագիտարանային տեղեկություններ։

Ներքին շուկայում ստանալով առաջադար դիրքեր՝ 20-րդ դարի 1970-ական թվականներին ընկերությունը սկսեց միջազգային ընդլայնումը Եվրոպայում, Կենտրոնական Ասիայում, Ամերիկայում և Աֆրիկայում։ 1995 թվականին ընկերությունը ներկայացրեց նաև իր արտադրանքը Ռուսաստանում և Անկախ Պետությունների Համագործակցության այլ երկրներում։

2010-ական թվականների դրությամբ ընկերությանն են պատկանում մի քանի առևտրային բրենդներ, որոնցից յուրաքանչյուրը հիմնականում հայտնի է որևէ հստակ երկրում։ Այդպիսի բրենդներից են օրինակ Ռուսաստանում «Արոմատիկան», Ուկրաինայում՝ «Շվիդկոսպուսը» ևն այլն։

## Արտադրանք
Ընկերությունը թողարկում է փխրում արգանակներ, արագ պատրաստվող ապուրներ, տարատեսակ մակարոնային ապրանքատեսակներ, երկրորդ ճաշատեսակների համար նախատեսված սոուսներ, արգանակե խորանարդներ, ինչպես նաև հավելույթներ։

## Գոծունեւոյթւոնն այլ երկրներում
### Գործունեույթունը Ռուսաստանում
1998 թվականին «Gallina Blanca» ընկերությունը սկսեց իր արպրանքատեսականու արտադրության համար կառուցել ֆաբրիկա Նիժնի Նովգորոդի մարզի Բոռ քաղաքում։

2009 թվականին ընկերությունը ռուսական հավելույթների շուկայում զբաղեցնում էր հինգերորդ հորիզոնականը։

Ռուսաստանում ընկերությունն իր գովազդային արշավում ակտիվորեն օգտագործում է մանիպուլաիցայի հոգեբանական հնարքներ։

## Ծանոթագրություններ

## Արտաքին հղումներ
* Ընկերության պաշտոնական կայք:
* Página oficial. 
* Historia de las grandes Empresas de Alimentación Española.
* Web en español.
* Foro de Marcas Renombradas Españolas.
* Gallina Blanca en el portal Grandes Marcas de España.

Կատեգորիա:1936 հիմնադրումներ Իսպանիայում
Կատեգորիա:Իսպանիայի ընկերություններ
Մեծ (ֆիլմ, 1988)

**«Մեծը»** (), կինոկատակերգություն՝ նկարահանված 1988 թվականին։ Ֆիլմի ռեժիսորն է Պեննի Մարշալը, գլխավոր դերում նկարահանվել է Թոմ Հենքսը։

## Սյուժե
Տասներեքամյա տղան՝ Ջոշուա Բասկինը, տառապում է դեռահասային բարդույթներից և երազում է շուտ մեծանալ։ Փողոցում դրված խաղային ավտոմատին, որն իրագործում է ցանկություններ, նա հայտնում է իր երազանքը, և հաջորդ օրը՝ 1987 թվականի սեպտեմբերի 12-ին, Ջոշուան արթնանում է և տեսնում, որ դարձել է երեսուն տարեկան տղամարդ։

Նա ստիպված փախչում է տնից և գնում է Նյու Յորք։ Որպես մեծահասակ տղամարդ՝ ստիպված է լինում գումար աշխատել և աշխատանքի է ընդունվում «Մաքմիլանի Խաղալիքները» (MacMillan Toy Company) ընկերությունում։ Ջոշուան ստանձնում է համակարգչի բաժնի աշխատակցի դերը։ Քանի որ հոգով դեռ պատանի էր, լավ պատկերացնում էր, թե որ խաղալիքները պահանջարկ ունեն շուկայում, և այդպիսով գրավում է ընկերության ղեկավարի ուշադրությունը։ Աշխատանքի մեկնարկից մի քանի օր անց նա արդեն դառնում է նոր արտադրանքի զարգացման փոխնախագահ։ Նրա կարիերայի կտրուկ աճը և մանկական անմիջականությունը գրավում է ընկերության բարձրաստիճան աշխատակից Սյուզան Լոուրենսին։ Նրանց միջև սիրավեպ է սկսվում, բայց մեծ տղայի մարմնում դեռահասի կյանքը չէր կարող երկար տևել։ Ջոշուան կարոտում է իր ծնողներին և նախկին կյանքը։ Նա գտնում է նույն խաղային ավտոմատը, որը կատարել էր իր ցանկությունը, և վերադառնում է նախկին տեսքի։

## Դերերում

## Մրցանակներ և անվանակարգեր
* 1989 թվական՝ առաջադրվել է «Օսկար» մրցականաբաշխությանը 
** Լավագույն դերասան (Թոմ Հենքս), լավագույն սցենար (Հերի Ռոսս և Անն Սփիլբերգ)։
* 1990 թվական՝ «Սատուրն» մրցանակաբաշխություն
** Լավագույն դերասան (Թոմ Հենքս), երկրորդ պլանի լավագույն դերասան (Ռոբերտ Լոջիա), լավագույն սցենար (Հերի Ռոսս և Անն Սփիլբերգ)
* «Սատուրն» մրցանակաբաշխություն
** Լավագույն ֆանտաստիկ ֆիլմ, ռեժիսորի լավագույն աշխատանք (Պեննի Մարշալ), լավագույն երիտասարդ դերասան (Ջարեդ Ռաշթոն)
* 1989 թվական՝ «Ոսկե գլոբուս» մրցանակաբաշխություն
** Կինոկատակերգության կամ մյուզիքլի լավագույն դերասան, (Թոմ Հենքս)
* «Ոսկե գլոբուս»-ի անվանակարգ
** Լավագույն ֆիլմ՝ կինոկատակերգություն կամ մյուզիքլ
* 1988 թվական՝ Լոս Անջելեսի կինոքննադատների ասոցիացիայի մրցանակ
** Լավագույն դերասան
* 1989 թվական՝ «Հյուգո մրցանակ»
** Լավագույն դրամա
* 1988 թվական՝ Վենետիկի կինոփառատոն
** Հատուկ մրցանակ մանկական ֆիլմի համար

## Ռեժիսորական տարբերակ
Ֆիլմի ռեժիսորական տարբերակը թողարկվել է 2007 թվականի մայիսի 8-ին երկու DVD սկավառակով։ Այս տարբերակում ֆիլմի երկարությունը 131 րոպե է։

## Ծանոթագրություններ

## Արտաքին հղումներ
* Рецензия на фильм New York Times
* Рецензия на фильм Washington Post

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1988 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Նյու Յորքում նկարահանված ֆիլմեր
Կատեգորիա:Նյու Ջերսիում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Նյու Ջերսիում
Սկաֆտաֆեդլ

right|thumb|250px|Սվարտիֆոսս ջրվեժ
right|thumb|250px|Սկաֆտաֆեդլ սառցադաշտը ամռանը
right|thumb|250px
**Սկաֆտաֆեդլ**(), ազգային պարկ Իսլանդիայի հարավում, գտնվում է Կիրկյուբաիյարկլյոիստյուր և Հյոֆն քաղաքամասերի միջև։

Ազգային պարկը ստեղծվել է 1967 թվականի սեպտեմբերի 15-ին, որից հետո նրա սահմանները երկու անգամ մեծացել են։ Այժմն նրա տարածքը կազմում է 4807 կմ2, Սա Իսլադիայի մեծությամբ երկրերդ ազգային պարկն է։ Նրա տարածքում են գտնվում Մարսաուրդալյուր հովիտը, Կրիստինտարտինդար լեռը, Սկաֆտաֆեդլ սառցադաշտը (Վատնաիյոկյուդլ մեծ սառցադաշտի լեռնաճյուղավորում) և Լիկա հրաբուխը։

Լանդշաֆտը համանման է Ալպերի լանդշավտին, սակայն այն ձևավորվել է հազարամյակների ընթացքում կրակի (Էրայվաիյոկյուդլ հրաբուխի ժայթքումից) և ջրի (Սկեիյդարաուրիյոկյուդլ և Սկաֆտաֆեդլսիյոկյուդլ սառցադաշտերից և Սկեյդարաու, Մորսաու և Սկաֆտաֆեդլսաու գետերից) ազդեցությամբ։ Սառցե գլխարի տակ հրաբխային ժայթքումները առաջացրել են բազմաթիվ սառցե հոսքեր, որոնք զգալիորեն բարձրացրել են Սկեիյդարաու գետի ջրի մակարդակը։

Սկաֆտաֆեդլը իսլանդիայում հայտնի է իր լավ կլիմայով, ամռանը այստեղ հաճախ են լինում արևոտ օրեր, ինչը հատուկ չէ Իսլանդիայի հարավին։ Պարկում կա նաև կեչիների անտառ, այստեղ բնակվում են թռչունների և բևեռաղվեսների շատ տեսակներ։

Սվարտիֆոսս ջրվեժը (Սև ջրվեժ) թափվում է 12 մ բարձրությամբ սանդղավանդնից։ Այն իր անունը ստացել է ջրվեժի հետևում գտնվող սև բազալտե սյուներից։

Միջին դարերում պարկի տեղում եղել են մի քանի խոշոր գյուղատնտեսություններ, սակայն դրանք լքվել են հրաբուխների երկու խոշոր ժայթքումներից և դրանց հաջորդող սառցադաշտերի գոյացման պատճառով։ Ներկայումս պահպանված երկու ֆերմաները, իրենց հիմնական եկամուտը ստանում են զբոսաշրջությունից։ Պարկում կա տեղեկատվական կենտրոն և վրանային ճամբար։ Տեղանքը հանրաճանաչ է զբոսաշրջիկների շրջանում։

## Ծանոթագրություններ

## Արտաքին հղումներ
* Официальная веб-страница национального парка Скафтафедль 
* Водопад Свартифосс — фото галерея от www.islandsmyndir.is
* Фотографии, французский текст
* Glacier Guides — походы на ледники, восхождения на горные вершины и многое другое в парке Скафтафедль

Կատեգորիա:1967 հիմնադրված բնության հատուկ պահպանվող տարածքներ
Կատեգորիա:Իսլանդիայի ազգային պարկեր
Շեֆշաուեն

Շեֆշաուեն ( **, Լիբիա-բերբերական լեզուներ՝ ⴰⵛⵛⴰⵡⵏ «Աշաուեն», նաև հայտնի է «Շաուեն» անվամբ), քաղաք Մարոկկոյի հյուսիսարևմտյան շրջանում։ Այն նույնանուն նահանգի գլխավոր քաղաքն է և աչքի է ընկնում կապույտի տարբեր երանգների շինություններով։ Շեֆշաուենը շատ մոտ է գտնվում Տանժեր և Տետուան քաղաքներին։

Քաղաքը հիմնադրվել է 1471 թվականին՝ որպես փոքր քասբա (ամրոց)՝ իբն Մաշիշ ալ-Ալամի և Իդրիս իբն Աբդուլլայի հետնորդ Մուլայ Ալի իբն Ռաշիդ ալ-Ալամիի կողմից։ Ալ-Ալամին հիմնադրել է քաղաքը, որպեսզի պայքարի հյուսիսային Մարոկկոյի պորտուգալացի զավթիչների դեմ։ Միջնադարում իսպանական Ռեկոնկիստայից հետո շրջանի Ղոմարա ցեղերի հետ շատ մորիսկներ և հրեաներ հիմնավորվեցին այստեղ։ 1920 թվականին իսպանացիները գրավեցին Շեֆշաուենը՝ Իսպանական Մարոկկոյի մաս դարձնելու համար։

## Ժողովրդագրություն

ImageSize  = width:220 height:220
PlotArea   = left:70 right:40 top:20 bottom:20
TimeAxis   = orientation:vertical
AlignBars  = justify
Colors =
  id:gray1 value:gray(0.9)
DateFormat = yyyy
Period     = from:0 till:45000
ScaleMajor = unit:year increment:5000 start:0 gridcolor:gray1
PlotData =
  bar:1994 color:gray1 width:1
   from:0 till:42914 width:15 text:42914 textcolor:red  fontsize:8px
  bar:2004 color:gray1 width:1
   from:0 till:35709 width:15  text:35709 textcolor:red  fontsize:8px


## Պատկերասրահ

## Արտաքին հղումներ

*Տեղեկություն Շեֆշաուեն քաղաքի և նահանգի մասին
*Շեֆշաուեն 
*Մարոկկոյի հյուսիսում գտնվող Շեֆշաուեն քաղաքը
*Լուսանկարներ Շեֆշաուենի կապույտ ճարտարապետությունից
*Կապույտ քաղաքը

## Ծանոթագրություններ

Կատեգորիա:Քաղաք
Կատեգորիա:Բնակավայրեր այբբենական կարգով
Կատեգորիա:1471 թվականին հիմնադրված բնակավայրեր
Էնդրյու Ռոթինս

**Էնդրյու Ջեյ Ռոթինս** (, ), կանադացի պրոֆեսիոնալ բասկետբոլիստ, որը խաղում է Թուրքիայի բասկետբոլի առաջնության «Bahçeşehir Koleji» ակումբում։ Խաղացել է Սիրաքյուսի համալսարանի բասկետբոլի հավաքականում։ 2010 թվականի NBA դրաֆթի ժամանակ ընտրվել է Բասկետբոլի ազգային ասոցիացիայի «Նյու Յորք Նիքս» ակումբի կողմից՝ 38-րդ համարի ներքո։

Էնդրյուն ծնվել է Նյու Յորք նահանգի Սիրաքյուս քաղաքում։ Նա նաև Կանադայի քաղաքացի է և հադնես է եկել Կանադայի ազգային հավաքականում։ Նրա հայրը Լեո Ռոթինսն է, որը նույնպես խաղացել է Սիրաքյուսում։ Լեոն Կանադայի ազգային հավաքականի նախկին մարզիչն է։

## Պրոֆեսիոնալ կարիերա
Ռոթինսը 2010 թվականի NBA դրաֆթի ժամանակ ընտրվել է «Նյու Յորք Նիքս» ակումբի կողմից՝ 38-րդ համարի ներքո։ 2010 թվականի օգոստոսի 12-ին երկամյա պայմանագիր է կնքել ակումբի հետ։

2010 թվականի նոյեմբերի 9-ին Էնդին իր առաջին համդիպումն է անցկացրել։ Նա խաղացել է 8 րոպե և հավաքել է 8 միավոր։

2011 թվականի դեկտեմբերի 10-ին Ռոթինսը տեղափոխվել է «Դալաս Մավերիքս» ակումբ։ 2011 թվականի դեկտեմբերի 15-ին հեռացվել է «Մավերիքսից»։

## NBA կարիերայի ցուցանիշներ
### Ամենամյա մրցաշրջան

|-
| style="text-align:left;"| 2010
| style="text-align:left;"| Նյու Յորք
| 5 || 0 || 4.8 || .429 || .250 || .500 || .2 || .6 || .2 || .0 || 1.6
|-
| style="text-align:left;"| Կարիերա
| style="text-align:left;"|
| 5 || 0 || 4.8 || .429 || .250 || .500 || .2 || .6 || .2 || .0 || 1.6
|-

## Ծանոթագրություններ

## Արտաքին հղումներ
* Կենսագրություն
* Էնդին SUathletics.com կայքում 
* Էջը ACB կայքում 

Կատեգորիա:Կանադացի բասկետբոլիստներ
Կատեգորիա:Սիրաքյուսի համալսարանի շրջանավարտներ
Ռագու

**Ռագու** (, ՝ ախորժակը գրգռել), շոգեխաշած մսի, ձկան, թռչնամսի, որսամսի, բանջարեղենի կամ սնկի ոչ մեծ կտորներ՝ հաճախ թանձր սոուսի մեջ։ Հայտնվելով որպես արտասահմանյան ուտեստի փոխառնված անվանում՝ ռագուն ամրագրվեց ռուսերենում՝ որպես այդպիսի խմբի ուտեստ։ Առաջին անգամ արդեն հիշատակվում է Ալեքսանդր Ռադիշչևի մոտ։

Ռագուն իտալական խոհանոցում  ()՝ մակարոնեղենի համար մսային կամ ձկնային թանձր սոուս։ Որպես կանոն՝ ֆրանսիական անվանակցից տարբերվում է ավելի շատ մանրացված բաղադրիչներով։ Դասական օրինակ է հանդիսանում *ragù alla bolognese*-ն (սոուս բոլոնեզիե)։

## Բաղադրություն
Սպիտակ ռագուի՝ բլանկետի () համար օգտագործվում է բաց գույնի միս (հավի միս, հորթի միս)։ Վ. Վ. Պոխլյոբկինն առաջարկեց օգտագործել միայն մատղաշ միսը՝ համարելով, որ ռագուի, ինչպես նաև մսային ցանկացած ուտեստի ոսկոր պարունակելը վարկաբեկում է հենց այդ ուտեստի գաղափարը։

Ինչպես երևում է, Պոխլյոբկինը, ով ապրել է 1923-2000 թվականներին, նկատի ուներ խորհրդային ավանդույթը՝ «ռագու» բառով կոչել ոսկրոտ միսը՝ ի հակադրություն գուլյաշի, որը խորհրդային խոհանոցում իրենից ներկայացնում էր տոմատի մածուկով շոգեխաշած միս՝ առանց ոսկորների։

Ռագուի տեսակներից մեկը սոտեն (ֆր.՝ saute՝ ցատկ, ոստյուն) է։ Ռագուի տեսքը, որը պատրաստվում է արագաեփ տեսակի մսից, թռչնամսից կամ որսամսից կամ նույնիսկ ձկից և սնկից, մոտավորապես նույն սկզբունքով է՝ սկզբում նախապատրաստում (մշակում, մարինացում)՝ շոգեխաշման գործընթացը հեշտացնելու և արագացնելու նպատակով, հետո՝ համեմատաբար արագ ջերմային մշակում։ Սոտեի նախնական և ջերմային մշակումների միջև էքսպոզիցիան միշտ կես ժամից մինչև երկու ժամ է, որի ժամանակ մթերքը «հասունանում է»։ Ահա այստեղից էլ անվանումը՝ «ոստյուն, թռիչք», քանի որ պատրաստումն ընթանում է ոչ անընդհատ, այլ ընդհատվում է թռիչքաձև կերպով։ **Սոտե** պատրաստում են հորթի կամ սագի լյարդից, մորակտցարներից, ճուտիկներից, տափակաձկներից։

## Ուտեստի ազգային տարատեսակներ
[250px|մինի|[Ցյուրիխական ռագու]]
Ռագուի համանմանությամբ պատրաստվող ուտետներ շատ ազգեր ունեն։ Դրանցից առավել հայտնի են ֆրանսիական ակրատ ռագու ֆինը, ցյուրիխական ռագուն, ֆրիկասեն կամ իտալական բոլոնյան ռագուն։

Գուլյաշը և բեֆստրոգանովը նույնպես ռագուին են վերաբերում։

Բրիտանական կղզիներում ռագուին «մտերիմ» ուտեստները կոչվում են ստյու, որոնցից առավել հայտնին իռլանդական ռագուն է։ Ինչպես նաև ռագուին կարող է վերաբերել գերմանական այնթոփֆ ուտեստը։

Ճապոնիայում սումոյականների ավանդական կերակուրը տյանկոնաբեն է։

Կիսաֆաբրիկատների ռուսական վաճառքի մեջ «ռագու» անվանման ներքո սովորաբար հասկացվում է չկտրված, հում, ոսկրոտ միսը (օրինակ՝ կրծքամիսը կամ կռնակը), որը 2-3 անգամ ավելի էժան արժե ավելի որակյալ մսի տեսակներից։ Համապատասխանաբար, հենց նույն բառով է կոչվում նաև այդպիսի մսից պատրաստված երկրորդ ուտեստը։

Գրեթե անմիս ոսկերներից պատրաստված ռագուն տարբեր խորհրդային հասարակություններում կոչվում էր «Ուսանողական ռագու», «Լրագրողական ռագու», «Ուսուցչական ռագու»։

## Ծանոթագրություններ

## Գրականություն
* 
* 

Կատեգորիա:Բանջարեղենով ուտեստներ
Կատեգորիա:Մսով ուտեստներ
Էլդար Մանսուրով

**Էլդար Բահրամ օղլի Մանսուրով** (, ), ադրբեջանցի կոմպոզիտոր, Ադրբեջանի Հանրապետության ժողովրդական արտիստ (2012)։

## Կենսագրություն
Էլդար Մանսուրովը ծնվել է 1952 թվականի փետրվարի 28-ին Բաքվում-Իչարի Շահարում երաժիշտի ընտանիքում։ 1968-1972 թվականներին սովորել է Ասաֆ Զեյնալլու անվան երաժշտական միջնակարգ դպրոցի դաշնամուրային դասարանում։ 1974-1979 թվականներին սովորել է Ուզեիր Հաջիբեկովի անվան Ադրբեջանի պետական կոնսերվատորիայի (*ներկա*. Բաքվի երաժշտական ակադեմիա) կոմպոզիտորական ֆակուլտետում `պրոֆեսոր Ջովդեթ Հաջիևի դասարանում։ Էլդար Մանսուրովը ռոք օպերայի՝ «Յոթ գեղեցկուհի»-ի, ռոք բալետների՝ «Կլեոպատրա» և «Օլիմպ»-ի, 5 սիմֆոնիաների, սիմֆոնիկ մուղամի՝ «Մահուր հինդի»-ի և մի քանի խմբերգային ստեղծագործությունների հեղինակն է։ Նա կազմել է մի շարք երաժշտությունները ֆիլմերի և կատարումների համար։ Նա հեղինակ է ավելի քան 3000 երգ և գործիքային երաժշտություն։

## Գործունեություն
* 1981 թ. - ԽՍՀՄ կոմպոզիտորների միության անդամ
* 1990 թ. - Ադրբեջանի կոմպոզիտորների միության անդամ
* 1990 թ. - Ադրբեջանի կինեմատոգրաֆիստների միության անդամ
* 2005 թ. - Ադրբեջանի Հանրապետության Արվեստի վաստակավոր գործիչ
* 2012 թ. - Ադրբեջանի Հանրապետության ժողովրդական արտիստ
* 2012 թվականի փետրվարի 21-ից - Ադրբեջանի Հանրապետության Նախագահի անձնական կենսաթոշակառու
* 2007-2012 թվականներին աշխատել է Ադրբեջանի կոմպոզիտորների միության քարտուղար

## Տես նաև
* Աղաբաջի Ռզաևա
* Աֆրասիաբ Բադալբեկլի
* Հաջի Խանմամեդով
* Ջովդեթ Հաջիև
* Ռաուֆ Հաջիև

## Ծանոթագրություններ

Կատեգորիա:Ադրբեջանցի կոմպոզիտորներ
Կատեգորիա:ԽՍՀՄ կոմպոզիտորների միության անդամներ
Սալվա Բալեստա

**Սալվա Բալեստա** (, ), իսպանացի ֆուտբոլիստ, հարձակվող։ 2000 թվականին ճանաչվել է Լա Լիգայի լավագույն ռմբարկու։

## Ակումբային կարիերա
Սալվան ծնվել է Սարագոսայում, սակայն իր պրոֆեսիոնալ կարիերան սկսել է «Սևիլյա» ակումբում 1995 թվականին։ 1998 թվականին նա տեղափոխվել է Սանտանդերի «Ռասինգ», որտեղ 1999/00  մրցաշրջանում խփել է 27 գոլ՝ դառնալով Լա Լիգայի լավագույն ռմբարկու։ 2000 թվականին Սալվան պայմանագիր է կնքել «Ատլետիկո Մադրիդի» հետ, որն այդ ժամանակ հանդես էր գալիս Սեգունդայում։ Նոր ակումբի կազմում անցկացրած իր առաջին մրցաշրջանում նա դարձել է 21 գոլի հեղինակ և թիմին օգնել անցնել բարձրագույն դիվիզիոն։

2001 թվականի ամռանը Սալվան պայմանագիր է կնքել «Վալենսիայի» հետ։ Նոր ակումբի կազմում անցկացրած իր առաջին մրցաշրջանում հարձակվողը «չղջիկներին» օգնել է դառնալ չեմպիոն 31-ամյա ընդմիջումից հետո։ Հաջորդ մրցաշրջաններում Բալեստան քիչ է խաղացել թիմում՝ հիմնականում վարձավճարով հանդես գալով «Բոլթոն», «Մալագա» և «Ատլետիկո» ակումբներում։ «Բոլթոնին» նա օգնել է խուսափել Պրեմիեր լիգայից դուրս մնալուց, իսկ «Մալագայի» հետ 2005 թվականին կնքել է լիարժեք պայմանագիր։

2007 թվականի հունվարին Սալվան վարձավճարային հիմունքներով տեղափոխվել է «Լևանտե»։ Փետրվարի 4-ին նա կատարել է իր նորամուտը նոր թիմի կազմում՝ մասնակցելով Մադրիդի «Ռեալի» դեմ խաղին, որի ընթացքում էլ խփել է իր առաջին գոլը հօգուտ ակումբի։ Վարձավճարային պայմանագրի ժամկետի ավարտից հետո Բալեստան վերադարձել է «Մալագա», որտեղ խփել է յոթ գոլ՝ թիմին օգնելով անցնել Լա Լիգա։

2009 թվականին՝ ամառային տրանսֆերային պատուհանի վերջին ժամերին, Սալվան 1+1 սխեմայով պայմանագիր է կնքել «Ալբասետե» ակումբի հետ։ Առաջին մրցաշրջանի ողջ ընթացքում նա եղել է պահեստային խաղացող՝ հանդիպումների մեծ մասում դուրս գալով փոխարինման։ Բալեստան դարձել է այն 14 ֆուտբոլիստներից մեկը, որոնց հետ ակումբը չի երկարաձգել պայմանագրի ժամկետը, և Սալվան իր թիմակից Ֆրանսիսկո Առնաուի հետ վերադարձել է «Մալագա» որպես երիտասարդական թիմի մարզիչ։

## Միջազգային կարիերա
Բալեստան Իսպանիայի հավաքականում իր նորամուտը կատարել է 2000 թվականի հունվարի 26-ին՝ Լեհաստանի հավաքականի դեմ ընկերական խաղի երկրորդ խաղակեսում փոխարինելով Իսմայել Ուրսիասին։

## Ձեռքբերումներ
**Թիմային **

 «*[[Վալենսիա ՖԱ|Վալենսիա]]*»
*  Իսպանիայի առաջնություն – 2001/02

**Միջազգային**

 *Իսպանիա (մինչև 21)*
*  Եվրոպայի երիտասարդական առաջնություն – 1998

**Անհատական**

* Պիչիչի մրցանակ Լա Լիգա — 1999/2000
* Պիչիչի մրցանակ Սեգունդա — 2000/01

## Ծանոթագրություններ

## Արտաքին հղումներ
* 
* 
* 
* Stats and biography at CiberChe  
* 

Կատեգորիա:Ալբասետեի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Բոլթոն Ուոնդերերսի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Լեմուել Ուիլմարթ

**Լեմուել Ուիլմարթ** (, ), ամերիկացի նկարիչ և մանկավարժ։ Նյու Յորքի ուսանող նկարիչների լիգայի հիմնադիր և Դիզայնի ազգային ակադեմիայի անդամ, պրոֆեսոր, եղել է XIX դարի վերջի արվեստի ամենահարգված ուսուցիչներից մեկը, դասավանդել է շատ նկարիչների։

## Կենսագրություն
Ծնվել է 1835 թվականի նոյեմբերի 11-ին, Մասաչուսեթս նահանգի Էտլբորո քաղաքում, Բենոն Ուիլմարթի և Ֆաննա Ֆուլերի ընտանիքում։ Մեծացել և նախնական  կրթությունը ստացել է Բոստոնում, տիրապետել է ժամագործի մասնագիտությանը։

1854 թվականից Լեմուելը նկարչական կրթություն է ստացել Փենսիլվանիայի գեղեցիկ արվեստների ակադեմիայում (Ֆիլադելֆիա, Փենսիլվանիա նահանգ)։ Այնուհետև 1858 թվականին տեղափոխվել է Եվրոպա և այնտեղ շարունակել ուսումը Մյունխենի թագավորական ակադեմիայում` ուսանելով Վիլհելմ ֆոն Կաուլբախի մոտ (1859-1863 թթ.), ինչպես նաև սովորել է Փարիզի արվեստի դպրոցում` լինելով Ժան Լեոն Ժերոմի աշակերտը։

Ուիլմարթի մանկավարժական կարիերան սկսվել է 1867 թվականին, Նյու Յորքի Բրուքլինի դիզայնի ակադեմիայում։ 1870 թվականին նրան առաջարկում են գլխավորել Դիզայնի ազգային ակադեմիայի դպրոցը, որի անդամն էր 1871 թվականի մայիսից։ Նույն տարում Ուիլմարթը հրավիրվում է աշխատելու Եյլի համալսարանում` որպես արվեստի պրոֆեսոր, բայց նա նախընտրում է մնալ Դիզայնի ազգային ակադեմիայում, որտեղ 1873 թվականի մայիսին ընտրվել է ակադեմիկոս։ 1892 թվականին հիվանդությունը Ուիլմարթին ստիպում է հրաժարական տալ, նա կորցնում է տեսողությունը, սակայն շարունակում է զբաղվել հասարարական գործունեությամբ։ Նրա տունը` «Sunny Crest»-ը գտնվում էր Նյու Յորքում` Մարլբորոյի շրջանում, Հուդզոն գետի վրա։ Ուիլմարտի տան և նկարների մի մասը ոչնչացել են հրդեհից։

Լեմուել Ուիլմարթը մահացել է 1918 թվականի հուլիսի 27-ին, Բրուքլինում, թաղված է բրունքլինյան Գրին Վուդ գերեզմանատանը։ 1872 թվականից ամուսնացած է եղել Էմմա Բարեթի հետ (), ով մահացել է 1895 թվականի մարտի 8-ին, 62 տարեկանում։ Երեխաներ չեն ունեցել։

## Ծանոթագրություններ

## Արտաքին հղումներ
* Lemuel Everett Wilmarth
* Wilmarth Lemuel Everett — The National Cyclopedia
* Lemuel Everett Wilmarth Oil Paintings

Կատեգորիա:Ամերիկացի նկարիչներ
Կատեգորիա:Ամերիկացի մանկավարժներ
Կատեգորիա:Ամերիկացի արվեստագետներ
Ջալիլ Լեսպեր

**Ջալիլ Լեսպեր** (, ), ֆրանսիացի դերասան, կինոռեժիսոր։

## Կենսագրություն
Ջալիլ Լեսպերը ծնվել է 1976 թվականի սեպտեմբերի 18-ին Ֆրանսիայի Փարիզ քաղաքում, դերասան Ժան Լեպսերի ընտանիքում։ Մայրը փաստաբն է։ Նախքան դերասան դառնալը, մոր հորդորով նա սովորել  է իրավագիտություն։ 1995 թվականին Լեպսերը իր դեբյուտը կատարեց  Լորան Կանտի «Լողափնյա խաղեր» կարճամետրաժ կինոնկարում։ Այստեղ նա աշխատում էր իր հայրիկի հետ։ 1999 թվականին առաջին անգամ գլխավոր դերում խաղաց Ժակ Մեյլոտի  «Մեր երջանիկ օրերը» մելոդրամայում։ Արտիստը մեծ ճանաչում ստացավ Լորեն Կանտի «Մարդկային ռեսուրսներ» (1999) ֆիլմի ցուցադրումից հետո, որտեղ նա հանդես եկավ գլխավոր դերում։ Այս դերակատարման համար Ջալիլ Լեսպերը «Սեզար» մրցանակաբաշխության ժամանակ արժանացավ «Առավել հեռանկարային կինոդերասան» նոմինացիային և պարգևատրվեց Լյումերի մրցանակով։ 2000 թվականից նա հանդես է եկել որպես ռեժիսոր և սցենարիստ։ Ամենահայտնի ռեժիսորական աշխատանքը 2007 թվականին նկարահանված  «24 միջոցառումներ» ֆիլմն է։ 2011 թվականին ներկայացրեց դետեկտիվ ժանրի դրամա՝ «Հանդիպման քամի», որտեղ գլխավոր դերերում էին Մաժիմելն ու Իզաբել Կարը։ 2013 թվականին կայացավ «Իվ Սեն Լորան»  կենսագրական դրամայի պրեմիերան, որը պատմում է հայտնի դիզայներ Պիեռ Նինայի կյանքի մասին։ Այս ֆիլմի համար 2015 թ. «Սեզար» մրցանակաբաշխության ժամանակ Ջալիլ Լեսպեր  արժանացավ Լավագույն դերասան պարգևի։

## Պատկերասրահ

Jalil Lespert 2015.jpg
Jalil Lespert Césars.jpg
Jalil Lespert Dinard.jpg
Jalil Lespert 2012.jpg


## Ծանոթագրություններ

Կատեգորիա:Ֆրանսիացի դերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Կատեգորիա:Հեռուստատեսային դերասաններ
Կատեգորիա:«Սեզար» մրցանակի դափնեկիրներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի կինոդերասաններ
Կատեգորիա:Թատրոնի ֆրանսիացի դերասաններ
Շուտով անձրև կլինի

**Շուտով անձրև կլինի** (), 1959 թվականին նկարահանված խորհրդային-վիետնամական մուլտիպլիկացիոն ֆիլմ։ Նկարահանվել է Վլադիմիր Պոլկովնիկովի կողմից, վիետնամական կինեմոտոգրաֆիստների մասնակցությամբ, ըստ վիետնամական հեքիաթի մոտիվների։

## Սյուժե
Երկնքի տիրակալ Օնգ Զեյն () անուշադրության պատճառով շախմատում պարտվում է պառավ *Երաշտին* ջրերը, գետերը, ծովերը, և երկրի երեսին անգամ մի կաթիլ ջուր չի մնում։ Կենդանիները *Դոդոշի* գլխավորությամբ գնում են Օնգ Զեյի մոտ` երկրի համար ջուր խնդրելու։

## Հեղինակներ
* Սցենարի հեղինակ՝ Լե Մին Խիեն, Միխայիլ Վոլպին
* Ռեժիսոր՝ Վլադիմիր Պոլկովնիկով
* Բեմադրող նկարիչ՝ Ալեքսանդր Տրուսով
* Կոմպոզիտոր՝ Կարեն Խաչատուրյան
* Օպերատոր՝ Միխայիլ Դրույան
* Հնչյունային օպերատոր՝ Նիկոլայ Պրիլուցկի
* Խմբագիր՝ Արկադի Սնեսարև
* Օգնականներ՝ Լե Մին Խիեն, Չիոնգ Կուա, Ե. Նովոսելսկայա
* Առաջատար նկարիչ-մուլտիպլիկատորներ՝ Ֆեոդոր Խիտրուկ, Ռոման Դավիդով
* Նկարիչ-մուլտիպլիկատոր՝ Բախման Ալիև, Ա. Գրունինա, Գալինա Բարինովա, Ալեքսանդր Դավիդով, Ի. Բերեզին, Վլադիմիր Զարուբին, Մարինա Ոսկանյանց, Վալենտին Կուշներյով, Ելենա Վերշինինա, Գալինա Կարավաևա, Վալենտին Կարավաև, Օլգա Ստոլբովա, Իոսիֆ Կուրոյան, Էրաստ Տրեսկին, Վիոլետտա Կարպ, Վերա Խարիտոնովա, Անատոլի Պետրով, Վիկտոր Շևկով, Գալինա Զոլոտովսկայա 
* Նկարիչ-դեկորատոր՝ Իրինա Սվետլիցա, Վերա Վալերիանովա, Օլգա Գեմերլինգ

## Դերերը հնչյունավորել են
* Ելենա Պոնսովա-Դոդոշ,Երաշտ, Աղվես
* Անատոլի Կուբացկի-Օնգ Զեյ
* Միխայիլ Պոգորժելսկի-Արջ, Օձ
* Գալինա Նովոժիլովա-Ձուկ
* Վլադիմիր Լեպկո- Վագր, Գոմեշ
* Գեորգի Միլլյար-Վիշապ
* Վլադիմիր Գրիբկով-հեղինակ

## Պարգևներ
* 1959 - Վենետիկի XXI միջազգային վավերագրական և կարճամետրաժ ֆիլմերի փառատոն, սբ. Թեոդորի բրոնզե արձանիկ, մանկական ֆիլմերի անվանակարգում 
* 1960 - Համամիութենական կինոփառատոն Մինսկում, երկրորդ մրցանակ մուլտիպլիկացիոն ֆիլմերի անվանակարգում  
* 1960 - Արվեստի վերաբերյալ ֆիլմերի III միջազգային կինոփառատոն Բերգամոյում (Իտալիա), դիպլոմ

## Ծանոթագրություններ

## Արտաքին հղումներ
* «Շուտով անձրև կլինի» մուլտֆիլմը YouTube կայքում
* Афиша
* «Շուտով անձրև կլինի» մուլտֆիլմը  AsiaFilm.TV կայքում
* Как лягушка стала Повелительницей неба
* 

Կատեգորիա:1959 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Վլադիմիր Պոլկովնիկովի մուլտֆիլմեր
Ասիեր Գարիտանո

**Ասիեր Գարիտանո Ագիրեսաբալ** (, ), իսպանացի նախկին ֆուտբոլիստ, որը հանդես է եկել հարձակվողի դիրքում։ Խաղացողի կարիերան ավարտելուց հետո դարձել է մարզիչ։

## Կարիերա
### Խաղացողի
Ասիեր Գարիտանոն «Ատլետիկ Բիլբաոյի» պատանեկան թիմի սան է։ Ակումբի հիմնական կազմում իր նորամուտը կատարել է 1989 թվականի սեպտեմբերի 2-ին՝ Սանտանդերի «Ռասինգի» դեմ խաղում (2:1)։

«Բիլբաոյում» չորս մրցաշրջան անցկացնելուց հետո (դրանցից մեկը նա վարձավճարով անցկացրել է «Էյբարում») Ասիերը տեղափոխվել է «Կարթախենա», իսկ այնտեղից էլ «Կադիս»։

Խաղացողի կարիերան ավարտել է 2003 թվականի՝ 33 տարեկան հասակում, հիմնականում հաճախակի վնասվածքների պատճառով։

### Մարզչական
Խաղացողի կարիերան ավարտելուց կարճ ժամանակ անց Գարիտանոն դարձել է «Ալիկանտեի» գլխավոր մարզչի օգնական, որի կազմում հանդես էր եկել 2002 թվականից մինչև 2003 թվականը։ 2008 թվականի հոկտեմբերին՝ Խոսե Կառլոս Գրաներոյի հեռանալուց հետո, Գարիտանոն մի որոշ ժամանակ գլխավորել է թիմը, սակայն երեք տուր հետո (երկու ոչ-ոքի և մեկ պարտություն) թիմի ղեկավարությունն անցել է Նինո Լեմային։

Իսպանիայի ցածր լիգաների մի քանի ակումբներում մեկ մրցաշրջանից ոչ ավել աշխատելուց հետո՝ 2013 թվականին, Գարիտանոն դարձել է «Լեգանես» ակումբի մարզիչ, որի հետ  երրրոդ դիվիզիոնից հասել է Պրիմերա։ Գարիտանոն ինքն արժանացել է Միգել Մունյոսի մրցանակի։ Իսպանական բարձրագույն լիգայում անցկացրած իր առաջին մրցաշրջանում «Լեգանեսը» կարողացել է մնալ 17-րդ հորիզոնականում և խուսափել Սեգունդա անցնելուց։ 2017/18 մրցաշրջանից հետո Գարիտանոն հեռացել է «Լեգանեսից»։

## Մարզչական վիճակագրություն

## Ծանոթագրություններ

## Արտաքին հղումներ
*

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Ալիկանտեի ֆուտբոլիստներ
Կատեգորիա:Էյբարի ֆուտբոլիստներ
Կատեգորիա:Իսպանացի ֆուտբոլային մարզիչներ
Կատեգորիա:Իսպանացի տղամարդ ֆուտբոլիստներ
Կատեգորիա:Կադիսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Արևմտյան Աթենք

**Արևմտյան Աթենք** (), Հունաստանի ծայրամասային միավորներից մեկը։ Հանդիսանում է տեղական ինքնակառավարման  շրջանային օրգան և վարչական բաժանման մի մաս։ 2011 թվականից Կալիկրատիսի ծրագրով մտնում է Ատտիկա պերիֆերիայի մեջ։

Իր մեջ է ներառում Աթենքի նախկին նոմարխիայի մի մասը և Աթենքի ագլոմերացիայի  արևմտյան մի մասը, որը սահմանափակված է մայրուղի 1-ով և Պիկիլո և Էգալեո լեռներով։ Սահմանակից է Կենտրոնական Աթենք, Պիրեյոս և Արևմտյան Ատտիկա ծայրամասային միավորների հետ։

Վարչական կենտրոնը Պերիստերիոն քաղաքն է։

Ըստ 2011 թվականի տվյալների՝ բնակչության թիվը կազմում է 489675 մարդ, մակերեսը 66,77կմ² է, խտությունը՝ 7332,66 մարդ/կմ²

## Վարչատարածքային բաժանում
Արևմտյան Աթենքը բաժանվում է 7 համայնքի։

## Ծանոթագրություններ

Կատեգորիա:Արևմտյան Աթենք
Օրիոլ Ռիերա

**Օրիոլ Ռիերա Մախեմ** (, ), իսպանացի ֆուտբոլիստ, «Վեստերն Սիդնեյ Ուոնդերերս» ակումբի հարձակվող։

## Կարիերա
Ռիերան ծնվել է Կատալոնիայի Վիկ քաղաքում և պատանի տարիքից ընդգրկվել «Բարսելոնայի» երիտասարդական կազմում, սակայն ակումբում գտնվելու ժամանակի մեծ մասում նա հանդես է եկել պահեստային կազմերում՝ «Բարսելոնա С»-ում և «Բարսելոնա Բ»-ում։ «Բարսելոնայի» գլխավոր թիմի կազմում իր միակ պաշտոնական խաղը Ռիերան անցկացրել է 2003 թվականի դեկտեմբերի 17-ին՝ 13 րոպե մասնակցելով Իսպանիայի գավաթի խաղարկության՝ «Սյուդադ դե Մուրսիայի» դեմ խաղին, երբ նա դեռ երիտասարդական կազմի խաղացող էր։

Հեռանալով «Բարսելոնայից»՝ Ռիերան շարունակել է իր կարիերան Սեգունդա Բ-ում՝ «Կուլտուրալ Լեոնեսա» ակումբում և Գալիսիայի «Սելտա» ակումբի պահեստային կազմում։ «Սելտայի» հիմնական կազմում Ռիերան անցկացրել է հինգ հանդիպում, որոնցից չորսում խաղադաշտ է դուրս եկել թիմի մեկնարկային կազմում։

2009 թվականից մինչև 2012 թվականը Ռիերան հանդես է եկել Սեգունդայում՝ խաղալով «Կորդովա» և «Ալկորկոն» ակումբներում։ 2012/13 մրցաշրջանում նա խփել է 18 գոլ, այդ թվում դարձել է հեթ-տրիկի հեղինակ 2012 թվականի սեպտեմբերի 8-ին կայացած «Լաս Պալմաս» ակումբի դեմ խաղում), որով օգնել է «Ալկորկոնին» անցնել փլեյ-օֆֆ՝ պայքարելու Պրիմերա դուրս գալու համար։

2013 թվականի հուլիսի 5-ին Ռիերան եռամյա պայմանագիր է կնքել «Օսասունա» ակումբի հետ։ Պրիմերայում իր առաջին հանդիպումը նա անցկացրել է օգոստոսի 18-ին՝ փոխարինման դուրս գալով «Գրանադա» ակումբի դեմ տնային խաղում, որում իր թիմը պարտվել է 1։2 հաշվով։ «Օսասունայի» կազմում իր առաջին գոլը Ռիերան հեղինակել է սեպտեմբերի 20-ին՝ «Էլչե» ակումբի դեմ խաղում (2։1)։

2014 թվականի հունիսի 28-ին՝ «Օսասունայի»՝ Պրիմերայից դուրս մանլուց հետո, Ռիերան 2 մլն ֆունտ ստեռլինգի եռամյա պայմանագիր է կնքել անգլիական «Ուիգան Ատլետիկ» ակումբի հետ, որը հանդես էր գալիս Չեմպիոնշիպում։ Թիմի կազմում իր միակ գոլը նա հեղինակել է օգոստոսի 23-ին՝ «Բլեքփուլ» ակումբի դեմ խաղում (1։0)։

Ռիերան Պրիմերա վերադարձել է 2015 թվականի հունվարի 7-ին՝ վարձավճարայի հիմունքներով տեղափոխվելով «Դեպորտիվո Լա Կորունյա»։ Հունիսի 30-ին նա գալիսիական ակումբի հետ կնքել է լիարժեք պայմանագիր։

## Ծանոթագրություններ

## Արտաքին հղումներ
*
*
*

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կորդովայի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օսասունայի ֆուտբոլիստներ